La Deborah Glass. No li vaig trucar, Adam.
Doncs que en Suarez m'ha tret el cas Scott Glass.
L'ambició pot sortir cara.
Ves a cagar, Haller.
Què més va descobrir de la trobada amb Trina Rafferty?
Que la Gloria havia col·locat l'arma...
Objecció! D'oïda!
Manada per l'agent de Control de Drogues James De Marco.
El teu investigador i la seva dona
poden venir a parlar amb mi si volen.
Soc aquí.
Tenim una prova nova contra en De Marco, i ben grossa.
Bingo.
Permetré testificar l'agent De Marco.
Seré especialment estricta amb vostè.
Gloria Dayton rep la citació per declarar la tarda del 3 d'agost
i 41 minuts després fa aquesta trucada.
Li importa marcar el número?
Control de Drogues?
I aquest home amb barret?
Trobo que l'estava seguint.
L'home del barret és en Neil Bishop.
Qui et va donar la coca? Tens idea?
Em va dir que es deia Hector no sé què. Moya?
Passo de delatar a ningú. Ho saps. Em podria fer la vida impossible.
- I si no busco una beguda? - A l'aparcament.
En James De Marco. Et té sotmesa, veritat?
- Sr. Haller? - Què?
Noi, si he après alguna cosa és que has de deixar marxar els fantasmes
o t'arrossegaran fins al fons
i mai seràs l'advocat que has de ser.
No podem perdre més temps. L'hem de treure.
No ho podrà aguantar!
Sí?
Sí, soc jo.
Com? Però què diu? Quan ha passat això?
Surto cap allà.
En Julian és a l'hospital. L'ha atacat un pres.
- Hòstia puta! - Déu meu, però com?
Només sé que l'han apunyalat quan el traslladaven.
Com ha pogut passar? No hi ha vigilants vigilant?
Si volen fotre't a la presó, ho fan. És gaire greu?
Encara no ho sé. Vaig de camí a l'hospital.
Lorna, truca al secretari judicial i explica-li-ho.
A veure si ajorna el judici fins que tingui més informació.
D'acord.
Així podem pensar com evitar que el declari nul.
Que el declari nul? Com?
En Forsythe ho demanarà de seguida.
Sap que la història està calant en el jurat
i vol aprofitar per tenir una altra oportunitat.
És el que jo faria. Cisco, esbrina qui l'ha apunyalat
i si té relació amb en Bishop o en De Marco.
- De seguida. - Creus que és cosa d'en De Marco?
No ho puc demostrar, però té sentit.
Si eliminen en Julian, no hi ha cas.
Hauríem de començar de nou i implicaria un any més de presó per a en Julian.
Mare meva.
Per això no el pot declarar nul. Lorna, busca precedents
de judicis on l'acusat no estigués present.
No puc faltar a la vista d'en McCrudden,
però és una audiència prèvia al judici i anirà ràpid.
Ens veiem al despatx de la jutgessa. Pensa en coses que li puguem dir.
Entesos.
Izzy, vine a l'hospital. No puc quedar-m'hi i et necessito.
Ja vinc.
Ens veiem en una estona.
- Vigila. - Ja ho sé.
Ja, és el que dius sempre,
però acabes tancant-te la corbata de cafè.
T'has despistat.
He intentat cobrir tots els angles.
El va dur al mòdul de protecció.
En Moya em va dir que els seus el vigilarien.
No parlo d'això.
Si m'haguessis dit la veritat, no tindríem aquest merder.
T'ho havies plantejat?
Vaig fer el que havia de fer.
T'has plantejat per què?
Per què sentia que no t'ho podia dir?
Ja no importa, no?
L'únic que importa és què faig ara.
Hauries d'acabar amb en De Marco.
És el que intento, Gloria.
Hi ha un procediment. Cal seguir unes normes.
I una merda!
Aquests cabrons no s'atenen a cap norma.
Si algú els molesta, se'l carreguen.
I estàs deixant que en surtin impunes.
Et necessito, Mickey Mantle.
Has de guanyar, m'entens?
No deixis que sigui una més de les seves victòries.
Dona una lliçó a aquests cabrons.
Per mi.
ROAD SAINTS CALIFÒRNIA
- Ho sento, però està sota custòdia. - Quasi el maten i volen que s'escapi?
Hem de seguir el protocol. No apareix com a familiar...
Això és discriminatori!
No. Tractem igual les parelles casades, és igual l'orientació sexual.
Vostès no estan casats, Sr. Lyons.
Disculpi, soc l'advocat del pacient.
Ha d'entendre que el Sr. Lyons només està preocupat.
Sí, i els prometo que algú els farà saber si hi ha novetats.
Ara mateix, només els puc dir que continua al quiròfan.
Ara, si s'asseuen...
I tant, gràcies per tot. Gràcies. Vinga.
No té sentit.
Només fan la seva feina, David.
No. Com poden haver-lo apunyalat i que ningú ho hagi impedit?
Mickey, es podria haver mort.
Encara es pot morir. En Julian...
- Entens el que et dic? - Sí, i esbrinaré què ha passat.
Estem investigant-ho.
Em vas dir que podies mantenir-lo segur,
i mira on hem arribat.
Cas número BA72539.
El poble contra McCrudden.
BA72539.
Hi ha la lletrada?
Última oportunitat. BA72539.
A la una. A les dues...
Senyoria, veig la lletrada a la sala.
- Em dona un moment? - I tant.
Té tot el temps del món, Srta. Freemann. No és que tinguem res millor a fer.
Lorna.
Lorna. Lorna!
Merda.
Ai, estava absorta. Han cridat el meu cas?
Sí, tres vegades.
- Va tot bé? - No, la veritat.
Han apunyalat en Julian La Cosse i ara he de gestionar aquest cas.
Mare meva. Ho sento molt.
Tranquil·la. Gràcies per avisar-me.
De res.
Per cert, què fas tu aquí?
Estàs fent guàrdies?
Per desgràcia, sí.
És una història molt llarga i depriment.
Sigui com sigui, sento molt això del vostre client.
Aviseu-me si creieu que us puc ajudar.
Vols retirar els càrrecs i així me'n puc anar?
- No ho sento tant. - Lletrades.
Va, acabem amb això.
Ai, perdó. Vigili. Puc passar?
Cisco!
No te'n puc dir res, d'acord?
Apunyala un altre presoner i mires per la seva privacitat?
No, miro per mantenir la feina.
A més, anit no vaig tenir guàrdia.
Com si no n'estiguéssiu parlant tots.
I ¿vens aquí fent veure que no has sentit el seu nom
vint vegades en l'última hora?
On vols arribar?
La meva feina és aconseguir informació, sigui com sigui.
Si no trobo el cul,
trobo la merda.
Però ara no tinc temps,
perquè tenim un client que potser no arriba a demà.
Així que apel·lo a la teva humanitat, Ramon,
i et demano molt amablement
que me'n diguis el puto nom.
Ho ha tornat a fer, Sr. Haller.
El què?
Culpar-se per tot el que els passa a les persones que l'envolten.
Ah, sí?
Sap què? Els budistes diuen que, per molt mal que faci la primera fletxa,
el mal que fa la segona sempre és exponencialment pitjor.
Quina és la segona fletxa?
La segona és la que et llances a tu mateix
per castigar-te per la primera.
És de l'aplicació d'en LeBron?
No és culpa seva, Sr. Haller.
Tampoc el que em va passar a mi.
Tant de bo pogués creure això.
Fa molt que la Maggie em diu que el que faig és molt perillós
i que un dia em tocarà a mi.
Però en aquest cas no em va tocar a mi.
Et va tocar a tu.
Dedica massa temps i energia a sentir-se culpable
i massa poc a pensar en com guanyar aquest cas.
Centri's, Sr. Haller.
I recordi el cinturó de seguretat.
L'HAN INCOMUNICAT FINS QUE SÀPIGUEN QUÈ FER.
ENCARA NO HAN DESVELAT QUI HA SIGUT.
Bé. Pot entrar amb nosaltres si vol.
D'acord.
Senyoria, no vull sonar cruel, però sembla que la cosa està delicada.
Amb tots els respectes, no hi ha més alternativa que declarar la nul·litat.
Vaja, sort que ha vingut a explicar-me quines opcions tinc, Sr. Forsythe.
Senyoria, la defensa s'oposa frontalment a aquesta opció.
Fins que no sapiguem com evoluciona, seria actuar prematurament.
Prematurament? Senyoria,
encara que sobrevisqui, qui sap el que tardarà a recuperar-se?
Que mantindrem el jurat indefinidament?
No ho puc assegurar del tot, però també penso
que qui hagi apunyalat el meu client deu voler que es declari un judici nul.
Què? Collonades.
Sr. Bishop, davant meu s'haurà de comportar, entesos?
Disculpi, senyoria,
però tot indica que ha sigut un delicte d'odi.
El Sr. La Cosse és gai.
A la presó del comtat hi ha tota classe de presos.
No és gaire difícil fer que un perdi la xaveta.
Hi ha informació sobre qui ha sigut l'agressor?
No encara, senyoria. Estic intentant confirmar-ho.
Deixant de banda el llenguatge poc cuidat, crec que tenen raó.
El judici no pot esperar indefinidament.
Potser no cal, senyoria.
He estat to el matí a l'hospital. Si m'ho permet,
li passo la paraula a la meva ajudant, la Srta. Crane en aquest afer.
Amb la vènia.
Seria un greu prejudici declarar nul el judici ara mateix,
no només per al Sr. La Cosse, sinó per als contribuents de Los Angeles,
que ja han dedicat una petita fortuna al cas.
El Sr. La Cosse també ha dedicat molts recursos econòmics en la defensa,
per no parlar del greu peatge físic que li ha suposat l'empresonament.
I el més important, senyoria, és que l'equip del Sr. Forsythe
ja és coneixedor de la cuidada estratègia de la defensa
i un nou judici els donaria un injust avantatge.
No més injust que el que tindria la defensa,
ja que també saben la nostra estratègia.
Per sort, podem resoldre la situació.
El punt 43 de la Llei Federal d'Enjudiciament Criminal estableix
que és possible jutjar un acusat en la seva absència.
Tot i que sol passar en casos de mal comportament o per elecció pròpia,
res no ens impedeix aplicar-ho en aquest cas.
Sí, però l'article 977 del Codi Penal de Califòrnia,
que és el que regeix els judicis en aquest estat,
estableix que l'acusat ha d'estar present al judici
sempre que no hagi renunciat per escrit a aquest dret,
cosa que, òbviament, el Sr. La Cosse no pot fer.
Aquí tenen casos
de diferents jurisdiccions, inclosa Califòrnia,
en què el judici ha continuat amb l'acusat absent.
Senyoria, independentment d'això,
prosseguir amb el judici amb el Sr. La Cosse al quiròfan
seria garantir automàticament a la defensa una segona oportunitat
si resulta culpable.
Suposaria el mateix per a la Fiscalia si ara es declara nul el judici,
amb tots els respectes.
Sembla que estem en un punt mort.
Ambdues parts han donat arguments de pes que valoraré.
Prendré la decisió després de dinar.
Ara, si no els importa, vull acabar-me el te tranquil·lament.
- Gràcies, senyoria. - Gràcies, senyoria.
No podies dur una corbata neta?
David?
Són familiars del Sr. La Cosse?
Sí.
La bona notícia és que està viu, però continua al quiròfan.
Està molt greu?
Era més complicat del que ens pensàvem.
Ha perdut molta sang.
També tenia laceracions greus en un ronyó.
Malauradament, l'hi hem hagut de treure.
Déu meu.
Ha tingut una parada cardíaca, però l'hem recuperat i hem pogut seguir.
Se'n sortirà?
Ara és difícil saber-ho, però fem tot el que podem.
Els buscaré tan bon punt tingui novetats.
Gràcies, doctora. Ho agraïm.
Gràcies.
En Julian és un lluitador nat.
La presó l'ha deixat molt dèbil. No sé si continua sent-ho.
Et té a tu.
- Sap que ets aquí fora. - Ja.
Tu trobes?
Cisco, què tens?
El tio que ha apunyalat en Julian es diu Lalo Vasquez.
Està condemnat per homicidi. No en tinc més detalls.
Ha d'estar relacionat amb en De Marco!
No sé com, però tot el cas pot dependre d'ell.
Si hi té relació, la trobaré, però em pot costar una mica.
- Et truco en tenir novetats. - Bé.
Està ocupat?
Ara sí.
Com m'has trobat?
La Lorna m'ha dit on eres.
Sento això del teu client.
Se'n sortirà?
Encara no ho sabem.
Estava a això de guanyar, Andy.
Crec que ho han fet per això.
Ho pots demostrar d'alguna manera?
Ho està investigant en Cisco, però té la barrera de la burocràcia.
- Escolta... - Mira...
Et volia demanar perdó per l'altra nit.
Vaig pixar fora de test. No vaig pensar abans de parlar.
Potser és cert, però no t'equivocaves.
Aquest lloc és un niu d'escurçons.
No hauria d'haver confiat en Vanessa.
No ho sé.
Potser no volia continuar mantenint el secret.
És difícil quan el destí d'una persona depèn de tu.
Encara que no hi puguis fer res, sents que és culpa teva.
Ja, però sí que hi havia una cosa que podia i hauria d'haver fet.
Andy, va. Equivocar-se és humà.
T'has de perdonar.
I tu has d'aplicar-te els propis consells.
La Lorna m'ha dit que en Suarez t'ha posat a fer guàrdies.
Estic a punt d'arrencar-me els cabells un a un.
Ho superaràs, i ell s'adonarà que està perdent una gran professional.
Ja, potser.
Ha sigut molt bonic, Andy.
Sí.
Tots dos sabem que no funciona.
Per a mi, ara tot és molt complicat.
I crec que cap dels dos som gaire bons mantenint l'equilibri entre vida i feina.
Per això no t'he deixat tenir raspall a casa.
Potser ho aconsegueixo algun dia, no?
Segur que sí.
Em creguis o no, Haller, tinc fe en tu.
Mickey, t'ho acabaràs?
Tot teu.
He de tornar a veure si encara tinc judici o no.
Encreuaré els dits.
Bé, ja hi som tots.
És tot un dilema.
Sento les desafortunades circumstàncies que han ocasionat la situació.
El meu deure és equilibrar els interessos d'ambdues parts
segons marca la llei.
Per tant, he...
Sí?
Disculpi, jutgessa. Ha vingut un tal agent James De Marco
amb un advocat de Control de Drogues.
Diuen que els han manat venir i que, cito, "tenen un temps limitat".
Gràcies, Claire.
Senyoria, amb el que ens ha costat entregar la citació a l'agent De Marco,
la defensa l'insta a escoltar el testimoni.
Què? Com?
Senyoria, l'acusat continua absent.
Si bé ja ha autoritzat que l'agent De Marco testifiqui,
continuo tenint reserves sobre la rellevància del que aportarà.
És perfecte, senyoria.
No tenim jurat mentre no sapiguem com evoluciona el meu client.
Podem escoltar l'agent De Marco sense jurat, in limine.
Així, si finalment cal començar de nou,
vostè ja pot determinar si el testimoni és rellevant.
Senyoria, això és completament irregular.
No m'he preparat per interrogar-lo.
I això? Ja l'havíem citat a declarar, però es pensava que no apareixeria.
Ja, sembla que vostè tampoc.
Estalviaria temps en cas d'un judici nou, senyoria,
i suposaria un ús eficient dels recursos judicials.
Ma mare sempre deia que cal aprofitar les avinenteses.
Si l'agent ha vingut, escoltem què té a dir.
Després decidiré si declaro nul el judici o no.
- Gràcies, senyoria. - Gràcies, senyoria.
Que oportú que en De Marco aparegui quan potser s'atura el judici.
Massa oportú i tot. Es pensa que és intocable.
Demostra-li que no ho és.
Treu les gravacions que en Cisco va aconseguir de casa l'Sterghos.
- A veure com s'excusa. - No puc encara.
Per què? Es pensa que pot matar sense conseqüències.
I no en tindrà si no som intel·ligents.
Si ensenyem el vídeo i la jutgessa declara nul el judici,
no el repescarem i el jurat no veurà el vídeo.
Però si no l'ensenyes i en Forsythe argumenta que en De Marco és irrellevant,
tampoc el repescarem.
És un risc que hem d'assumir. Confia en mi, cal esperar.
D'acord. Corda't la jaqueta.
Bona tarda, agent De Marco.
Igualment, lletrat.
Pot dir-nos quant de temps fa que treballa a Control de Drogues?
- Farà 23 anys al setembre. - Vint-i-tres anys són molts.
Sobretot se centra en càrtels de droga estrangers?
Diria que tota l'agència se centra en càrtels de droga estrangers.
És clar.
En el decurs de les seves investigacions, s'ha trobat el nom d'Hector Moya?
Sé qui és el Sr. Moya, sí.
És un dels capos del càrtel de Tijuana, lluny del que seria un boy scout.
Sap on és ara el senyor Moya?
Complint la perpètua en una presó federal, pel que he sentit.
Així és. Agent De Marco,
pot explicar-nos com va conèixer la víctima, Gloria Dayton?
No la coneixia.
No? Perquè algú ha testificat que era informant seva.
No és cert?
No ho és, no la coneixia.
¿No li va trucar el 3 d'agost per dir-li que l'havien citada
en una demana d'Hector Moya?
Objecció. Preguntat i respost, senyoria. Moltes vegades.
Admesa.
D'acord, tornem al Sr. Moya. Sap com va acabar a la presó federal?
El va arrestar la policia de Los Angeles
per tinença de gran quantitat de cocaïna i d'una arma.
Recordo que l'arma estava relacionada amb un homicidi.
Per això, la meva agència va continuar amb el cas.
D'acord, i l'agreujant de l'arma és pel que li va caure la perpètua?
Em penso que sí, sí.
Vostè és aquí avui perquè ha rebut una citació per part meva en aquest cas.
¿Ha rebut una citació dels advocats del Sr. Moya
per una petició d'habeas corpus contra la perpètua?
És possible.
Rebo moltes citacions i les gestionen els advocats de l'agència.
Aquesta l'implicava a vostè directament.
El Sr. Moya ha demandat el govern federal i la seva agència
per incriminar-lo durant l'arrest.
No sap que ha demanat l'habeas corpus?
El Sr. Moya està desesperat, i això són els Estats Units.
Pots demandar a qui vulguis, no té per què ser veritat.
Jo no vaig tenir res a veure amb l'arrest del Sr. Moya.
Control de Drogues va agafar el cas després.
Com molts presos, el Sr. Moya fa coses per veure si té sort.
Molt bé. Tornant a aquest cas, coneix el meu client, Julian La Cosse?
Ha tingut cap contacte amb ell?
- No. - I amb altres persones del cas?
Coneix el fiscal, el Sr. Forsythe?
No, no el conec.
I el seu investigador, el senyor Bishop? L'home que seu aquí darrere.
Que el coneix?
Sí.
Una mica.
Vam coincidir fa uns deu anys?
En què?
Ell treballava a la policia.
Vam coincidir en un doble homicidi a la Vall.
Hi podia haver càrtels implicats, així que van avisar Control de Drogues.
I ha vist o parlat amb el Sr. Bishop des de llavors?
No.
No ha parlat amb ell d'aquest cas?
No.
Ha parlat amb algú més sobre aquest cas?
No el coneixia fins que m'ha citat a declarar vostè.
Així que no, la resposta és que no.
D'acord.
Ara, si tornem al doble homicidi en què va conèixer el Sr. Bishop,
va tenir lloc a l'avinguda Montgomery, a Lake Balboa?
No me'n recordo. Fa deu anys, com ja li he dit abans.
Li sona de res el nom Peter Sterghos?
Objecció. Ens podem acostar?
Senyoria, ja s'ha manifestat en contra que Peter Sterghos
doni el seu testimoni.
Sembla que el Sr. Haller vols esquivar aquesta decisió.
Intento establir si ell sabia que Sterghos era un possible testimoni nostre.
Ha dit que no ha tingut contacte amb implicats al cas.
Presentaré proves que ho refutaran.
Proves? Això és una barraca de fira. Veient la imminent nul·litat...
Jo decidiré si cal declarar la nul·litat del judici, no vostè.
Senyor Haller, si us plau, conclogui.
Sí, senyoria.
Bé, agent De Marco,
algú li va dir que Peter Sterghos era un possible testimoni d'aquest judici?
No, no conec aquesta persona.
D'acord. Pot dir-nos on era la nit del passat divendres 17 de maig?
En un post de vigilància tota la nit.
Ho pot verificar el meu company.
I aquest post era a l'avinguda Montgomery, a Lake Balboa?
No puc parlar d'investigacions confidencials en actiu.
Senyoria, hi he d'objectar de nou.
¿Quin sentit té preguntar per una adreça i un dia qualssevol
sense relació amb aquest cas?
Admesa.
Sr. Haller, té alguna pregunta més?
No, senyoria. Ara mateix no.
Sr. Forsythe, alguna pregunta?
No, senyoria.
Molt bé. Agent De Marco, se'n pot anar. Gràcies pel seu temps.
De res, senyoria.
- Menteix pels descosits. - Però ho fa molt bé.
La Fiscalia reitera l'objecció al testimoni de l'agent De Marco...
IZZY TRUCA'M.
...que no ha sigut gens rellevant.
Si hi hagués un nou judici, demanem que no s'hi inclogui com a testimoni.
Ho tindré en compte, Sr. Forsythe.
Sr. Haller, vol afegir res abans que prengui una decisió?
Senyoria...
Senyoria, em truquen de l'hospital.
Abans de continuar, em dona deu minuts per atendre la trucada?
En té cinc, senyor Haller.
Gràcies.
Izzy, actualitza'm.
En Julian ha sortit del quiròfan, ha sobreviscut.
Per poc.
És amb en David.
Com està?
Delicat. Els metges diuen que tot depèn d'aquestes hores.
I dius que està conscient?
Com? Si t'acabo de dir que per poc no sobreviu a l'operació.
Està inconscient.
Necessito que em diguis que en Julian està conscient.
Mickey, en Julian està conscient.
Gràcies.
M'acaben de dir que el meu client està conscient.
- Què? - Amb la vènia,
li demano que posposi la decisió sobre la nul·litat fins que parli amb ell.
Senyoria, si...
Entenc la seva frustració i la del fiscal,
però no sé quant de temps podré parlar el meu client.
El temps és or.
D'acord. Farem un recés de 90 minuts.
Vull a tothom aquí a les 15:30, puntuals.
Gràcies, senyoria.
D'acord.
Ja sé què em diràs.
Ah, sí? A veure.
Em diràs el que tu faries en aquesta situació.
Ja sé que no vaig ser el millor pare del món,
però vaig ser un molt bon advocat.
Té sentit que em vulguis imitar.
Això et penses que faig?
No ho sé. De qui és l'anell que portes?
Vas forçar totes les normes.
- I tu no ho fas? - Parlo fora dels jutjats.
Faig les coses a la meva manera, no a la teva.
Ja tinc en Legal si vull altres visions.
I tant.
A ell li agradava arriscar des de la seguretat del despatx,
però jo era el que havia de fer tota la feina bruta.
Realment, ell desitjava ser tan bo com jo, igual que tu.
No creus que soc tan bo com tu?
Estem a punt de descobrir-ho.
Has de prendre una decisió molt delicada. Altres advocats evitarien enfrontar-s'hi.
La qüestió és si tu també ho evitaràs,
perquè, si vols ser tan bo com jo,
millor que jo,
has de fer el que calgui perquè el declarin innocent.
El teu client no espera menys.
Salut.
Ja està conscient?
- No sé què vols que et digui ara. - La veritat.
Va a estones, però sobretot està inconscient.
Com està ell?
Tan bé com pot.
Ja.
Em pots dur un cafè? He de parlar amb ell.
- Sí. - Gràcies, Izzy.
Ho hauríem d'haver apreciat més.
El què?
Tenir salut.
Ser feliços.
No et penses que et moriràs, saps? Li passa a altra gent, però...
No podíeu anticipar-vos a res de tot això.
Això es pot aplicar a tot en la nostra relació.
Jo em pensava que mai assentaria el cap.
No era part del pla.
I què va passar?
Un accident de cotxe.
Res greu en realitat.
Anava davant de mi, va frenar i me'l vaig menjar.
Va baixar del cotxe i es va rebotar contra mi.
Tot vermell i fent escarafalls.
No ho sé. Em vaig intentar disculpar, però feia riure.
Ja, segur que es va enfadar encara més.
Sí, no t'ho pots ni imaginar.
Li vaig donar el número de pòlissa i vam intercanviar telèfons.
A la nit em va escriure
i em va dir de quedar per disculpar-se per haver-ne fet un gra massa.
I fins ara.
David, sento dir-te que el cas d'en Julian perilla.
La jutgessa està a punt de declarar-lo nul.
Això implicaria tornar a començar. En Julian és l'únic que ho pot impedir.
He de parlar amb ell.
A dures penes està viu.
Pots parlar-li, però no sé ni si et sentirà.
Has de confiar en mi. M'has de deixar que ho intenti.
Fes el que hagis de fer.
- Ho sento, no pot passar. - Soc el seu advocat.
Ho respecto, però són ordres estrictes. Només el poden veure els metges.
He deixat entrar el seu nòvio i ja m'hi puc ficar en problemes.
Escolti'm bé, agent Henderson.
El meu client té dret a parlar amb el seu advocat.
No està conscient.
- Que és metge? - No, però he estat aquí...
¿Vol estar davant d'un jutge demà
per explicar per què l'ha privat del seu dret constitucional?
Una víctima d'un greu delicte
que ha tingut lloc sota la supervisió del xèrif.
Si això és el que vol, li asseguro que ho aconseguiré.
Cinc minuts.
I després, fora.
Gràcies.
Seré aquí fora.
Ja em sento més segur i tot.
Tinc un permís firmat pel Sr. La Cosse
per continuar en la seva absència.
Senyoria, permeti'm que em mostri incrèdul.
A l'hospital i a la comissaria em diuen que el Sr. La Cosse està en estat crític.
Així és, senyoria,
per això és imperatiu que actuem sense demora.
Sort que hi he arribat just a temps.
Sr. Forsythe,
podria haver-lo acompanyat a l'hospital si tant desconfiava.
Sr. Haller, és vostè un treballador de la justícia.
Si confio en la seva paraula i descobreixo res anòmal...
No cal que confiï en la meva paraula. Hi havia la parella del Sr. La Cosse
i testificarà per confirmar la veracitat de la firma.
- Digui el seu nom, si us plau. - David Henry Lyons.
¿Afirma solemnement
que el seu testimoni davant d'aquest tribunal
és la veritat i res més que la veritat?
Ho afirmo.
Pot seure, Sr. Lyons.
Sr. Lyons, ¿pot explicar al tribunal
la seva relació amb l'acusat, el Sr. La Cosse?
És l'amor de ma vida.
Tècnicament, la meva parella.
No ens hem casat perquè no creiem en la institució del matrimoni, però...
potser canvio d'opinió.
- Quant fa que estan junts? - Farà nou anys a l'estiu.
Ve de l'hospital d'estar amb ell?
He estat amb ell des que he sabut que l'han atacat mentre el custodiaven.
Sr. Lyons,
en aquest document Julian dona permís per continuar el judici sense ell.
L'ha vist abans?
Sí, me l'ha ensenyat abans a l'hospital.
Reconeix la firma del final?
Sí, és la d'en Julian.
Està una mica tremolosa, però ha estat set hores al quiròfan.
No devia estar pendent de la cal·ligrafia.
¿Confirma que la firma del final del document
és, sens dubte, la de Julian La Cosse?
Sí, sense cap mena de dubte.
Gràcies, senyor Lyons.
Senyor Forsythe.
Sap quina és la pena per jurar en fals a l'estat de Califòrnia?
La veritat és que no.
Segons el Codi Penal, jurar en fals és un delicte greu
i pot suposar fins a quatre anys de presó.
Tenint en compte això, ¿es reafirma en les seves respostes
o vol reconsiderar-ne algunes?
No vull reconsiderar res.
En Julian vol que el judici continuï
i ho sé perquè m'ho va dir abans de perdre la consciència.
Li ho diria ell mateix si no estigués esposat a un llit d'hospital.
No tinc més preguntes.
Ja se'n pot anar.
Hi ha més arguments respecte a la continuació del judici?
Senyoria, vull reiterar la meva objecció a continuar vistes les circumstàncies.
Passi el que passi, la defensa utilitzarà això
per apel·lar un mal resultat.
Senyoria, abans m'ha recordat que soc un treballador de la justícia.
Com a tal, li asseguro a vostè i al Sr. Forsythe que,
tot i que em reservo el dret a apel·lar, no serà per l'absència del meu client.
Jo no podria evitar que ho fes, però s'agreix l'oferiment.
Hi vol afegir res?
Amb la vènia, voldria suggerir que una adequada administració de justícia
implicaria continuar amb aquest judici.
Els tribunals d'apel·lació
confirmen que aquestes decisions només depenen del criteri dels jutges.
Gràcies pel recordatori, Srta. Crane.
És una decisió complicada.
Hi ha molts arguments contraposats,
però vist que coneixem la voluntat de l'acusat
i que és la de continuar endavant,
decideixo no declarar nul el judici.
Agutzil, excusi'm davant del jurat
i comuniqui'ls que reprendrem el judici demà a les nou del matí.
S'alça la sessió.
El primer que em vas ensenyar és que els jutges no volen apel·lacions
i que el seu criteri és el que més s'estimen.
- Totalment. - Sí.
Ara, fes el favor de llençar aquesta corbata.
M'encanta.
Res dura per sempre. Crema-la, Mickey.
No, Vasquez. Lalo Vasquez.
Si tenies res a...
Com?
Sí, i tant que m'espero, mentre no em...
Hola?
Ai, hola.
- En Mick és al jutjat. - No importa, et buscava a tu.
Què és això?
La presentació de proves del cas Lalo Vasquez.
Fas conya?
No et durà problemes?
Ja hi ha hagut vista preliminar i la defensa ho té tot, així que no crec.
Sincerament, no sé si m'importa.
Uau.
HOMICIDI
Tres universitaris morts per sobredosi. La cocaïna contenia fentanil.
Què és això?
Una cosa bona.
Una cosa molt bona.
Gràcies.
Un plaer.
Però no us hi acostumeu.
- Què és això? - Recerca.
Amb l'embolic d'en Julian, la jutgessa no s'ha pronunciat sobre en De Marco.
- Encara pots repescar-lo. - Lorna...
Què? Has dit que el vídeo és inútil si no el veu el jurat.
No permetrà que en De Marco torni a testificar.
Amb aquesta actitud, no.
Mickey, t'ho dic de veritat. Hem d'intentar incloure el vídeo.
Deixa-ho estar, Lorna. Tinc una idea millor de com utilitzar-lo.
Ens veiem a dins.
M'hi puc asseure?
T'he d'ensenyar una cosa.
Guarda-te-la per a qui li importi.
A tu t'ha d'importar.
N'estàs fastiguejat, veritat?
Fastiguejat de què?
Reprodueix-lo.
No et deixa en bona posició.
No hi vaig entrar amb ell.
No és el que sembla.
És justament el que sembla.
Et dic una cosa, Bishop. Ja m'és igual.
Me la bufa el puto acord que tingueu tots dos.
Només m'importa el meu client i desfer aquest merder.
No és tan fàcil.
Hi ha una dona morta, el meu xòfer mort i ara pot morir el meu client.
Seràs moltes coses, Bishop, però no un assassí.
Com sigui, en el fons, crec que vols fer-ho bé.
No ho ensenyis.
Ni al judici ni a ningú.
Depèn del que facis.
REGINA TURNER JUTGESSA
Sr. Haller, el següent testimoni.
Demano la presència de Neil Bishop.
BASAT EN LES NOVEL·LES DE MICHAEL CONNELLY
Subtítols: Tòfol Cabeza Cáceres